Hipotekos ir įkeitimo sudarymo ir registravimo elektroninė paslauga

Hipotekos ir įkeitimo sudarymo ir registravimo elektroninė paslauga (HISREP) - e. teisinė paslauga, įgalinanti notarus, prisijungus prie internetinės programos, rengti ir spausdinti sutartinės hipotekos bei sutartinio įkeitimo lakštus, minėtų sandorių pakeitimus.

Programoje įdiegta sąveika su Gyventojų, Juridinių asmenų, Nekilnojamojo turto, Kelių transporto priemonių, Traktorių, savaeigių ir kitų žemės ūkio mašinų, Jūrų laivų, Vidaus vandenų laivų registrais, kuri užtikrina sandorio duomenų tikslumą ir teisingumą bei palengvina sandorio surašymo procesą, o duomenys elektroniniu būdu perduodami Hipotekos registrui.

Reikšmė 

Hipotekos registro pakeitimais siekiama įgyvendinanti „vieno langelio“ principą, kad notaras surašytų, patvirtintų hipotekos (įkeitimo) sandorį ir sandorio duomenis perduotų Hipotekos registrui elektroniniu būdu. Taip sumažinama  administracinė našta tiek verslui, tiek ir gyventojams.

Šaltiniai 

Teisės informatika
notariatas Lietuvoje
Lietuvos civilinė teisė
Hipoteka
Elektroninis notariatas